b'\n_START_ARTICLE_\nMoterys meluoja geriau\n_START_SECTION_\nSiu\xc5\xbeetas\n_START_PARAGRAPH_\nTai pasakojimas apie labai gra\xc5\xbei\xc4\x85 ir naivi\xc4\x85 mergin\xc4\x85 Jolant\xc4\x85 i\xc5\xa1 provincijos, kuri atva\xc5\xbeiuoja u\xc5\xbekariauti sostin\xc4\x97s. Vilniuje ji kar\xc5\xa1tai pamilsta vien\xc4\x85 vyruk\xc4\x85 ir n\xc4\x97 neketina paisyti patyrusi\xc5\xb3 draugi\xc5\xb3, norin\xc4\x8di\xc5\xb3 \xc4\xafkr\xc4\x97sti jai proto, pamokym\xc5\xb3. Netrukus gra\xc5\xbeuol\xc4\x97 Jolanta pradeda itin brangiai mok\xc4\x97ti u\xc5\xbe savo naivum\xc4\x85\xe2\x80\xa6 Ne ma\xc5\xbeiau intriguojantis pagrindin\xc4\x97s serialo heroj\xc4\x97s draugi\xc5\xb3 gyvenimas: jos s\xc4\x97kmingai dirba pramogini\xc5\xb3 rengini\xc5\xb3 organizavimo \xc4\xafmon\xc4\x97je. Ta\xc4\x8diau kur kas pras\xc4\x8diau heroj\xc4\x97ms sekasi tvarkyti savo pa\xc4\x8di\xc5\xb3 gyvenim\xc4\x85. Jos nuolat patenka \xc4\xaf kuriozines situacijas, jas lydi smag\xc5\xabs nuotykiai ir \xc5\xa1iurp\xc5\xabs nutikimai. Merginas vienija tro\xc5\xa1kimas susirasti pon\xc4\x85 Vienintel\xc4\xaf, ta\xc4\x8diau moter\xc5\xb3 kelyje vis pasimai\xc5\xa1o nevyk\xc4\x97liai, silpnavaliai ar ved\xc4\x99 vyrai. Jos trok\xc5\xa1ta to, ko ir visos moterys,\xc2\xa0\xe2\x80\x93 jaukaus \xc5\xa1eimos \xc5\xbeidinio ir svaiginan\xc4\x8dios meil\xc4\x97s dvelksmo. Na, o kol nei\xc5\xa1mu\xc5\xa1\xc4\x97 pasirinkimo valanda, heroj\xc4\x97s tiesiog m\xc4\x97gaujasi gyvenimu.\n_START_SECTION_\n\xc5\xa0altiniai\n_START_PARAGRAPH_\n2. http://www.15min.lt/zmones/naujiena/lietuva/pirmaji-filmo-moterys-meluoja-geriau-kristina-anonsa-pristates-prodiuseris-povilas-skaisgirys-kino-filmas-ir-serialas-skirtingi-dalykai-3-375336?cf=df'